“เงินเฟ้อญี่ปุ่น” ธ.ค. พุ่ง 4% นิวไฮรอบ 41 ปี
“เงินเฟ้อญี่ปุ่น” เดือน ธ.ค. 65 พุ่ง 4% นิวไฮรอบ 41 ปี หนุนคาดการณ์ BOJ ขึ้นดอกเบี้ย
“เงินเฟ้อญี่ปุ่น” เดือน ธ.ค. 65 พุ่ง 4% นิวไฮรอบ 41 ปี หนุนคาดการณ์ BOJ ขึ้นดอกเบี้ย
20 ม.ค. 2566

ผู้สื่อข่าวรายงานว่า รัฐบาลญี่ปุ่นเปิดเผยในวันนี้ (20 ม.ค.) ว่า ดัชนีราคาผู้บริโภค (CPI) พื้นฐานซึ่งไม่นับรวมราคาในหมวดอาหาร และเป็นมาตรวัดเงินเฟ้อที่สำคัญของญี่ปุ่นนั้น พุ่งขึ้น 4% ในเดือนธ.ค. เมื่อเทียบเป็นรายปี ซึ่งเป็นระดับสูงสุดในรอบ 41 ปี และสูงกว่าเป้าหมายเงินเฟ้อของธนาคารกลางญี่ปุ่น (BOJ) ที่ระดับ 2%
นักวิเคราะห์กล่าวว่า ข้อมูลดังกล่าวอาจจะส่งผลให้ตลาดคาดการณ์ว่า BOJ จะยุติการใช้นโยบายควบคุมเส้นอัตราผลตอบแทนพันธบัตร (Yield Curve Control – YCC) ในเร็ว ๆ นี้ และจะเปิดทางให้มีการปรับขึ้นอัตราดอกเบี้ยในอนาคต
ทั้งนี้ ดัชนี CPI พื้นฐานเดือนธ.ค.ของญี่ปุ่นออกมาสอดคล้องกับที่นักวิเคราะห์คาดการณ์ไว้ หลังจากที่ดัชนีปรับตัวขึ้น 3.7% เมื่อเทียบรายปีในเดือนพ.ย.ที่ผ่านมา
โดยดัชนี CPI พื้นฐานอยู่ในระดับสูงกว่าเป้าหมายที่ 2% ของ BOJ ติดต่อกันเป็นเวลานานถึง 9 เดือนแล้ว ขณะที่นักลงทุนส่วนใหญ่คาดการณ์ว่า BOJ จะยุติการใช้นโยบาย YCC เมื่อนายฮารุฮิโกะ คุโรดะ หมดวาระการดำรงตำแหน่งผู้ว่าการ BOJ ในช่วงสิ้นเดือนเม.ย.ปีนี้ โดย YCC เป็นนโยบายควบคุมอัตราดอกเบี้ยระยะยาวให้อยู่ที่ระดับประมาณ 0%